ٽوئٽر جو نئون فيچر نوٽس ڇا آهي؟ 
صارفين کي پنهنجي ٽائيم لائين تي نوٽس ٽوئيٽ وانگر ئي ڏسڻ ۾ ايندا جيڪي ويب سائيٽ جي يو آر ايل سان ملندڙ جلندڙ لڳندا جنهن تي ڪلڪ ڪرڻ سان مڪمل تحرير پيج تي کلي ويندي
سوشل ميڊيا ڪمپنيون هر روز نوان فيچر تيار ڪري رهيون آهن جنهن جو مقصد صارفين جي لاءِ ايپ استعمال ڪرڻ جو تجربو سولو بنائڻ آهي. جيئن ته اسان سڀ ڄاڻون ٿا ته سوشل ميڊيا پليٽ فارمز تفريح کان سواءِ معلومات فراهم ڪرڻ جو به هڪ اهم ذريعو آهن. انهيءَ کي مدنظر رکندي مائڪرو بلاگنگ سائيٽ ٽوئٽر هڪ نئين فيچر جو اعلان ڪيو آهي جنهن جي ذريعي صارفين هاڻي پليٽ فارم تي ڊگهي تحرير لکي شيئر ڪري سگهندا. ٽوئٽر اعلان ڪيو آهي ته هو نوٽس فيچر جي آزمائش ڪري رهيو آهي جنهن جي ذريعي صارفين هڪ مضمون جهڙي تحرير لکي شيئر ڪري سگهندا ۽ اها لکت ٽوئٽر کان سواءِ انٽرنيٽ تي هر جاءِ تي پڙهي سگهجي ٿي. ٽوئٽر نوٽس جو فيچر بظاهر ڪنهن ويب سائيٽ جهڙو لڳي رهيو آهي جنهن تي ڪا به تحرير شائع ڪري سگهجي ٿي. خبر رسان اداري رائٽرز مطابق ٽوئٽر گزريل سال نيوز ليٽر ڪمپني ريويو خريد ڪئي هئي جيڪا هاڻي ٽوئٽر رائٽ ڪو حصو آهي. ٽوئٽر نوٽس ڇا آهي؟ جيڪو به صارفين کي مضمون ۽ طويل تحرير لکڻ جو موقعو ڏيندو ۽ ان تي شائع ٿيڻ واري مواد کي نوٽس جو نالو ڏنو ويو آهي. ٽوئٽر نوٽس فيچر جي آزمائش پنج سال اڳ شروع ٿي هئي. هاڻي ان جو تجربو ڪينيڊا، گهانا، برطانيه ۽ امريڪا جي صارفين جي هڪ ننڍي گروپ تي ڪيو پيو وڃي. ليڪن هي سڀني صارفين کي ڪڏهن ميسر ٿينديون، ڪمپنيءَ ان باري ۾ تفصيل ناهن ڏنا. ٽوئٽر مطابق صارفين نوٽس ۾280 کان وڌيڪ لفظن تي مشتمل مضمون لکي سگهن ٿا جڏهن ته هو ان ۾ ويڊيوز، تصويرون، جي آئي ايفس ۽ ٽوئيٽس به منسلڪ ڪري سگهن ٿا. ان کان علاوه صارفين نوٽس تي لکيل مواد کي شائع ٿيڻ کان پوءِ به ايڊٽ ڪري سگهن ٿا. صارفين کي پنهنجي ٽائيم لائين تي نوٽس ٽوئيٽ وانگر ئي ڏسڻ ۾ ايندا جيڪي ويب سائيٽ جي يو آر ايل سان ملندڙ جلندڙ لڳندا جنهن تي ڪلڪ ڪرڻ سان مڪمل تحرير پيج تي کلي ويندي. آزمائشي مرحلي دوران صرف ويب صارفين کي ئي پنهنجي پروفائل تي نوٽس ٽيب نظر ايندو.